pythainlp/thaigov-v2-corpus-22032023 huggingface dataset:
วันพฤหัสบดีที่ 6 มกราคม 2565
ธ.ก.ส. โอนเงินประกันรายได้เกษตรกรผู้ปลูกข้าวต่อเนื่อง งวดที่ 12 อีก 57,000 ครัวเรือน
ธ.ก.ส.โอนเงินโครงการประกันรายได้เกษตรกรผู้ปลูกข้าวปี 2564/65 งวดที่ 1-11 (เพิ่มเติม) และงวดที่ 12 ให้เกษตรกรอีกกว่า 57,000 ครัวเรือน วงเงินกว่า 700 ล้านบาท เผยยอดรวมการโอนเงิน รวมแล้วกว่า 85,000 ล้านบาท มีเกษตรกรได้รับประโยชน์กว่า 4.56 ล้านครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 30 พฤศจิกายน 2564 และมติที่ประชุมคณะกรรมการ ธ.ก.ส. เมื่อวันที่ 3 ธันวาคม 2564 เห็นชอบกรอบแนวทางการดำเนินงานเพื่อช่วยเหลือเกษตรกรตามโครงการประกันรายได้เกษตรกรผู้ปลูกข้าว ปี 2564/65 นั้น ซึ่งในวันนี้ (6 มกราคม 2565) ธ.ก.ส. ได้ดำเนินการโอนเงินประกันรายได้ในงวดที่ 1-11 (เพิ่มเติม) พร้อมงวดที่ 12 อีกจำนวน 731 ล้านบาท จำนวนเกษตรกร 57,965 ครัวเรือน ส่งผลให้ภาพรวมการโอนเงินโครงการประกันรายได้เกษตรกรผู้ปลูกข้าว ปี 2564/65 ไปแล้วจำนวน 85,113.24 ล้านบาท มีเกษตรกรได้รับประโยชน์แล้ว 4,564,768 ครัวเรือน
การประกันรายได้ดังกล่าวเป็นการช่วยเหลือเกษตรกรผู้ปลูกข้าวให้ได้รับผลตอบแทนจากการผลิตที่เหมาะสม เป็นการป้องกันความเสี่ยงด้านราคาไม่ให้ประสบปัญหาขาดทุน และช่วยแก้ไขปัญหาราคาผลผลิตตกต่ำจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทำงานเป็นปกติ โดยประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ
วันอังคารที่ 21 ธันวาคม 2564
โฆษกรัฐบาล เผยครม  เห็นชอบร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. .... แก้ไขเพิ่มเติม
​โฆษกรัฐบาล เผยครม  เห็นชอบร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. .... แก้ไขเพิ่มเติม ให้ คกก. กยศ. อาจให้ทุนการศึกษาแทนการให้กู้ยืม ในสาขาที่คาดแคลนหรือสาขาที่มุ่งส่งเสริมเป็นพิเศษ  "นายก ฯ" สั่งมอบเป็นของขวัญนักเรียน/นักศึกษ
วันนี้ 21 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย คณะรัฐมนตรีมีมติเห็นชอบร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... ซึ่งมีสาระสำคัญเป็นการแก้ไขเพิ่มเติมพระราชบัญญัติกองทุนเงินให้กู้ยืมเพื่อการศึกษา (กยศ.) โดยกำหนดให้คณะกรรมการ กยศ. อาจให้ทุนการศึกษาแทนการให้กู้ยืมเพื่อการศึกษาได้ ในกรณีในสาขาวิชาขาดแคลนหรือสาขาวิชาที่กองทุนมุ่งส่งเสริมเป็นพิเศษ รวมทั้งแก้ไขเพิ่มเติมบทบัญญัติเกี่ยวกับหน้าที่และอำนาจของคณะกรรมการ กยศ. ตลอดจนแก้ไขเพิ่มเติมบทบัญญัติเกี่ยวกับการให้กู้ยืมเพื่อการศึกษา และการชำระเงินคืน กยศ. ตามที่สำนักงานคณะกรรมการกฤษฎีกาเสนอ (สคก.) จะขยายโอกาสในการเข้าถึงเงินกู้ยืมเพื่อการศึกษาให้แก่นักเรียน/นักศึกษาที่ขาดแคลนทุนทรัพย์ และปรับเปลี่ยนการดำเนินงานของกองทุนให้กู้ยืมเพื่อการศึกษามีความคล่องตัวยิ่งขึ้น รวมทั้งยังจะมีกลไกให้ผู้กู้ยืมสามารถชำนะเงินคืนกองทุนได้มากขึ้น
การแก้ไขเพิ่มเติมพรบ. กองทุนเงินให้กู้ยืมเพื่อการศึกษา พ.ศ. 2560 เพิ่มนิยาม "นักเรียน/นักศึกษาและสถานศึกษา รองรับการศึกษาในรูปแบบที่แตกต่าง รวมทั้งเพิ่มเติมวัตถุประสงค์ให้ คณะกรรมการ กยศ. อาจให้ "ทุนการศึกษาแทนการให้เงินกู้ยืมเพื่อการศึกษาได้" รวมทั้งการแก้ไขเพิ่มเติมบทบัญญัติคณะกรรมการ กยศ. เพิ่มเติมหน้าที่และอำนาจให้คณะอนุกรรมการ ฯ กำหนดลักษณะของนักเรียนหรือนักศึกษา ซึ่งขาดแคลนทุนทรัพย์โดยให้คำนึงถึงรายได้ และรายจ่ายของครอบครัวว่าเพียงพอต่อการให้การศึกษาแก่นักเรียนหรือนักศึกษามากน้อยเพียงใด
พร้อมแก้ไขเพิ่มเติมบทบัญญัติเกี่ยวกับการชำระเงินคืน กยศ. โดยวิธีการผ่อนชำระและระยะเวลาการผ่อนชำระเงินคืนกองทุนให้ยืดหยุ่นขึ้น ผู้กู้ยืมเงินมีสิทธิเลือกชำระเงินกู้ยืมคืนทั้งจำนวนหรือผ่อนชำระได้ รวมทั้งให้คณะกรรมการ กยศ. สามารถกำหนดมาตรการจูงใจเพื่อให้ผู้กู้ยืมเงินไม่ผิดนัดชำระหนี้หรือชำระหนี้ครบถ้วนรวมทั้งกำหนดหลักเกณฑ์ วิธืการ และเงื่อนไขเกี่ยวกับการให้เงินกู้ยืมและการชำระเงินคืนกองทุน เช่น ผู้กู้ยืมสามารภกู้ยืมเงินโคยไม่ต้องมี  ผู้ค้ำประกัน (ผู้ค้ำประกันเฉพาะที่จำเป็น) ลำดับการตัดชำระเงิน โดยเรียงจาก เงินต้น ดอกเบี้ย และเงินเพิ่ม ปรับรูปแบบการผ่อนชำระที่ยืดหยุ่น อาจเป็นรายเดือน รายไตรมาส รายปี เป็นต้น ทั้งนี้เพื่อช่วยลดความเหลื่อมล้ำ สร้างความเป็นธรรมและสอดคล้องกับความสามารถในการชำระหนี้มากยิ่งขึ้น
นายธนกร กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตั้งใจจะมอบ ร่าง พ.ร.บ. กองทุนเงินให้กู้ยืมเพื่อการศึกษา (ฉบับที่ ..) พ.ศ. ....  โดยให้สามารถนำบทบัญญัติแก้ไขเพิ่มเติมในครั้งนี้ มาบังคับใช้แก่ผู้กู้ยืมเงินและผู้ค้ำประกันไว้แล้ว ก่อนวันที่พระราชบัญญัตินี้ใช้บังคับ เพื่อให้เป็นของขวัญปีใหม่จากนายกรัฐมนตรี ส่งมอบให้กับนักเรียน นักศึกษา ทั่วประเทศ
วันอาทิตย์ที่ 25 กรกฎาคม 2564
นายกฯ เชิญชวนคนไทยงดเหล้า เลิกบุหรี่ ละเว้นอบายมุข เข้าพรรษา เพื่อสุขภาพ ร่างกายและจิตใจที่แข็งแรงและป้องกันโควิด
นายกฯ เชิญชวนคนไทยงดเหล้า เลิกบุหรี่ ละเว้นอบายมุข เข้าพรรษา เพื่อสุขภาพ ร่างกายและจิตใจที่แข็งแรงและป้องกันโควิด
เมื่อวันที่ 25 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เชิญชวนประชาชนงดเหล้า เลิกบุหรี่ ละเว้นอบายมุขในช่วงเข้าพรรษา 2564 เพื่อดูแลสุขภาพตัวเอง ทั้งสุขภาพร่างกายและจิตใจให้เข้มแข็งในช่วงที่สถานการณ์โควิด-19 กำลังระบาดรุนแรงทั่วโลกรวมถึงประเทศไทย ซึ่งการละเว้นอบายมุขทุกประเภท แล้วหันมาดูแลตัวเอง จะทำให้มีสุขภาพที่แข็งแรง ทั้งร่างกายและจิตใจ มีภูมิคุ้มกันต้านทานโรคภัยไข้เจ็บ นอกจากนี้ ยังช่วยประหยัดค่าใช้จ่ายในชีวิตประจำวันได้เป็นอย่างดี
น.ส.ไตรศุลี เปิดเผยว่า สำนักงานกองทุนสนับสนุนการสร้างเสริมสุขภาพ (สสส.) ได้จัดโครงการรณรงค์งดเหล้าเข้าพรรษาทุกปี โดยในปี 2563 ที่ผ่านมา พบว่า คนไทยร่วมงดดื่มเหล้าในช่วงเข้าพรรษามากถึง 12.05 ล้านคน แบ่งเป็น งดตลอด 3 เดือนเข้าพรรษา 6.95 ล้านคน งดบางช่วง 2.3 ล้านคน และไม่งดแต่ลดการดื่มลง 2.8 ล้านคน สามารถประหยัดเงินค่าซื้อเหล้าได้ 6,326 ล้านบาท หรือเฉลี่ย 1,885 บาท/คน ซึ่งผลของการลด ละ เลิกดื่มเหล้า พบว่าประชาชนมีสภาพร่างกายดีขึ้น ร้อยละ 40.7 สุขภาพจิตดีขึ้น ร้อยละ 24.0 สะท้อนให้เห็นว่าการหยุดดื่มเครื่องดื่มแอลกอฮอล์เป็นผลดีกับคุณภาพชีวิตทุกมิติ
น.ส.ไตรศุลี กล่าวว่า สำหรับผู้ที่สูบบุหรี่ ข้อมูลจากองค์การอนามัยโลก หรือ WHO และกระทรวงสาธารณสุขไทย พบว่า ผู้สูบบุหรี่ มีโอกาสติดเชื้อโควิด-19 มากกว่าคนปกติหลายเท่า และการสูบบุหรี่ ยังเป็นปัจจัยเสี่ยงที่ส่งผลให้เกิดอาการรุนแรงจนถึงเสียชีวิตในผู้ที่ติดเชื้อโควิด-19 ยิ่งในช่วงสถานการณ์โควิด-19 กำลังมีการระบาดรุนแรงอยู่ขณะนี้ รัฐบาลจึงขอเชิญชวนประชาชนลด ละ เลิกพฤติกรรมเสี่ยง อันเกิดจากสิ่งอบายมุข เพื่อสุขภาพที่ดีของตัวเอง
"นายกรัฐมนตรี มีความห่วงใยประชาชนในเรื่องดังกล่าว จึงขอให้หน่วยงานที่เกี่ยวข้องเพิ่มการรณรงค์ให้ประชาชนตระหนักถึงพิษภัยของเหล้า บุหรี่ และสิ่งอบายมุขทั้งปวง พร้อมสร้างแรงจูงใจในการ ออกกำลังกาย แม้ในช่วงสถานการณ์โควิด-19 ภาครัฐจะขอให้งดเดินทางออกนอกบ้าน แต่ก็สามารถออกกำลังกายภายในบ้านหรือที่พัก รัฐบาลต้องการให้ประชาชนมีสุขภาพทั้งร่างกายและจิตใจที่แข็งแรง สิ่งสำคัญคือการงดเหล้า เลิกบุหรี่และอบายมุข ยังช่วยประหยัดค่าใช้จ่ายในชีวิตประจำวันได้อีกทางหนึ่ง โดยการลด ละ เลิกอบายมุข ถือว่าเป็นประโยชน์อย่างมากในสถานการณ์เช่นนี้" น.ส.ไตรศุลี กล่าว
วันพุธที่ 20 ตุลาคม 2564
รมว.สุชาติ ร่วมคณะ นายก มอบสุขาลอยน้ำช่วยผู้ประสบอุทกภัย และพบปะให้กำลังใจอาสาสมัครแรงงานจังหวัดสิงห์บุรี
รมว.สุชาติ ร่วมคณะ นายก มอบสุขาลอยน้ำช่วยผู้ประสบอุทกภัย และพบปะให้กำลังใจอาสาสมัครแรงงานจังหวัดสิงห์บุรี
เมื่อวันที่20ตุลาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่ตรวจราชการจังหวัดสิงห์บุรีจุดแรกที่ชุมชนบางแคในใต้สะพานบางระจันตำบลบางกะบืออำเภอเมืองสิงห์บุรีจังหวัดสิงห์บุรีเพื่อตรวจติดตามสถานการณ์อุทกภัยโดยนายชัยชาญสิทธิวิรัชธรรมผู้ว่าราชการจังหวัดสิงห์บุรีรายงานสถานการณ์และตรวจเยี่ยมให้กำลังใจพร้อมมอบถุงยังชีพให้ประชาชนผู้ประสบอุทกภัยชุมชนบางแคในโดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยโอกาสนี้มีอาสาสมัครแรงงาน(อสร.)ของจังหวัดสิงห์บุรีจำนวน10คนพร้อมทั้งผู้ประกันตนมาตรา40เข้าร่วมต้อนรับซึ่งนายกรัฐมนตรีได้ให้กำลังใจแก่อาสาสมัครแรงงานจังหวัดสิงห์บุรีที่มาร่วมต้อนรับและมาช่วยเหลือผู้ประสบภัยซึ่งอาสาสมัครแรงงานของจังหวัดสิงห์บุรีมีจำนวน43คนมีภารกิจในการประสานการให้บริการด้านแรงงานในพื้นที่เพื่อให้ประชาชนมีงานทำมีทักษะฝีมือมีอาชีพมีรายได้ได้รับคุ้มครองและมีหลักประกันทางสังคมที่ยั่งยืนอีกด้วยปัจจุบันมีอาสาสมัครแรงงานทั่วประเทศรวมทั้งสิ้น8,110คน
นายสุชาติชมกลิ่นรัฐมนตรีว่าการกระทรวงแรงงานได้ส่งมอบสุขาลอยน้ำจำนวน5หลังแก่นายกรัฐมนตรีเพื่อส่งมอบให้แก่ผู้ว่าราชการจังหวัดสิงห์บุรีได้นำไปช่วยเหลือผู้ประสบอุทกภัยเนื่องจากหลายพื้นที่น้ำท่วมสูงติดต่อกันหลายวันชาวบ้านใช้ชีวิตด้วยความยากลำบากกระทรวงแรงงานโดยกรมพัฒนาฝีมือแรงงานได้จัดทำโครงการDSDจิตอาสาเพื่อสังคมด้วยรักและห่วงใยจากใจกระทรวงแรงงานและภาคเอกชนโดยได้รับความร่วมมือจากเครือข่ายพัฒนาฝีมือแรงงานที่สนับสนุนวัสดุอุปกรณ์ต่างๆเพื่อให้กรมพัฒนาฝีมือแรงงานได้จัดทำสุขาลอยน้ำขึ้นมาส่งมอบให้กับจังหวัดต่างๆที่ประสบอุทกภัยเพื่อนำไปช่วยเหลือพี่น้องประชาชนที่ได้รับผลกระทบจากอุทกภัยต่อไปจุดที่สองที่บริเวณวัดเฉลิมมาศเพื่อตรวจสภาพพนังกั้นน้ำริมแม่น้ำเจ้าพระยาและจุดที่สามที่วิทยาลัยเทคนิคสิงห์บุรีตำบลบางพุทธาอำเภอเมืองสิงห์บุรีจังหวัดสิงห์บุรีเพื่อเป็นประธานในพิธีเปิดโครงการ“ส่งสุขภาพดีให้คนไทยจากใจไปรษณีย์ไทย”โดยนายกรัฐมนตรีกดปุ่มปล่อยโดรนสำหรับนำจ่ายกล่องยาไปยังบ้านผู้ประสบภัย
ด้านนายสมศักดิ์พ่วงเอี่ยมประธานอาสาสมัครแรงงานจังหวัดสิงห์บุรีปัจจุบันเป็นอสร.ตำบลโพชนไก่อำเภอบางระจันกล่าวว่าขอบคุณท่านนายกรัฐมนตรีและรัฐมนตรีว่าการกระทรวงแรงงานที่ลงพื้นที่มาพบปะให้กำลังใจอาสาสมัครแรงงานและนำถุงยังชีพสุขาลอยน้ำมามอบให้เพื่อช่วยชาวบ้านที่ได้รับความเดือดร้อนในวันนี้
สำหรับสถานการณ์อุทกภัยในจังหวัดสิงห์บุรีปัจจุบันมีน้ำท่วมขังใน3อำเภอได้แก่อินทร์บุรีเมืองและพรหมบุรีได้รับความเสียหาย10ตำบล46หมู่บ้านประชาชนได้รับความเดือดร้อน5,149ครัวเรือนสถานการณ์ในปัจจุบันระดับน้ำเลดลงแล้ว
+++++++++++++++++++
กองเผยแพร่และประชาสัมพันธ์
20ตุลาคม2564
วันเสาร์ที่ 7 สิงหาคม 2564
นายกรัฐมนตรีขอบคุณทุกฝ่าย เจ้าหน้าที่ตำรวจ ในการดูแลการชุมนุม ระงับเหตุตามสถานการณ์และความจำเป็น ยึดหลักสากล
นายกรัฐมนตรีขอบคุณทุกฝ่าย เจ้าหน้าที่ตำรวจ ในการดูแลการชุมนุม ระงับเหตุตามสถานการณ์และความจำเป็น ยึดหลักสากล
วันนี้ (7 สิงหาคม 2564) นายอนุชา บูรพชัยศรี โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ทุกฝ่ายที่ดูแลการชุมนุม ทั้งเจ้าหน้าที่ตำรวจ ในการเข้าระงับเหตุและควบคุมฝูงชน ยึดหลักสากล ปฏิบัติการตามสถานการณ์และความจำเป็นเท่านั้น พร้อมทั้งขอบคุณประชาชนที่ให้ความร่วมมือ หลีกเลี่ยง ไม่เข้าร่วมหรือไปยังพื้นที่ชุมนุม นายกรัฐมนตรียังรู้สึกเสียใจที่การชุมนุมก่อให้เกิดความเสียหายแก่ทรัพย์สิน สร้างความเดือดร้อนและสร้างผลกระทบให้กับประชาชนที่อยู่ในพื้นที่และผู้ที่เดินทางทั่วไปด้วย
นายอนุชา ฯ กล่าวว่า​ นายกรัฐมนตรียังได้ย้ำว่า การชุมนุมที่มีการใช้ความรุนแรงนั้น ถือเป็นการชุมนุมที่ผิดกฎหมาย ทั้งพ.ร.บ. โรคติดต่อ พ.ร.ก.การบริหารราชการในสถานการณ์ฉุกเฉิน รวมทั้งยังได้มีประกาศหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับความมั่นคง เรื่องการห้ามชุมนุม การทำกิจกรรม การมั่วสุม ที่ก่อให้เกิดการแพร่ระบาดของโรคติดเชื้อไวรัสโคโรนา 2019 (โควิด-19) ฉบับที่ 9 ที่ห้ามชุมนุม ซึ่งมีความผิดจำคุก 2 ปี ปรับ 40,000 บาท จึงอยากให้กลุ่มผู้ชุมนุม และผู้ที่ต้องการแสดงออกทางการเมืองเสนอความคิดเห็นหรือข้อร้องเรียนมายังรัฐบาลด้วยแนวทางอย่างสุจริต หลีกเลี่ยงการใช้ความรุนแรงและใช้ช่องทางตามกฎหมายที่มีอยู่
............................
วันเสาร์ที่ 6 สิงหาคม 2565
จุรินทร์ดันสินค้าชุมชนสู่Shoppee/Lazada จัดโปรรับส่วนลดพิเศษ ช่วยกระตุ้นเศรษฐกิจท้องถิ่น
จุรินทร์ดันสินค้าชุมชนสู่Shoppee/Lazada จัดโปรรับส่วนลดพิเศษ ช่วยกระตุ้นเศรษฐกิจท้องถิ่น ลุยต่อโมบายพาณิชย์ลดราคา ลดค่าใช้จ่ายประชาชนแล้ว หมื่นกว่าล้าน
วันนี้ 6 สิงหาคม 2565นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลส่งเสริมเศรษฐกิจฐานราก มุ่งเป้าเพิ่มรายได้ผู้ประกอบการชุมชน นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระะทรวงพาณิชย์ ได้ขับเคลื่อนการเพิ่มศักยภาพให้ผู้ประกอบการสามารถจำหน่ายสินค้าผ่านช่องทางอออนไลน์ ซึ่งจะช่วยขยายตลาดให้กับสินค้าชุมชนอย่างมาก และในช่วงวันที่ 8-15 ส.ค. 2565 นี้ กระทรวงพาณิชย์ โดยกรมพัฒนาธุรกิจการค้า จับมือ 2 แพลตฟอร์ม Shopee และ Lazada นำสินค้าชุมชนคัดเกรดขึ้นตลาดออนไลน์ รวบรวมสินค้าเด่น คุณภาพดีทั่วประเทศ 1,000 รายการ พร้อมแจกส่วนลดพิเศษในแคมเปญ "DBD Online Megasale"
เพื่อส่งเสริมผู้ประกอบการชุมชนไทย ให้สามารถขยายช่องทางการจำหน่ายสู่ตลาดออนไลน์ รวมทั้งเพิ่มศักยภาพในการบริหารธุรกิจอย่างมืออาชีพ กรมพัฒนาธุรกิจการค้า ได้จัดแคมเปญ “DBD Online Megasale” ภายใต้มหกรรม Thailand e-Commerce Expo 2022 รวบรวมผู้ประกอบการชุมชนกว่า 300 ราย สินค้ากว่า 1,000 รายการ ประกอบไปด้วยสินค้าในหมวดอาหารและเครื่องดื่ม เสื้อผ้าและแฟชั่น และของใช้ของตกแต่ง เช่น วาฟเฟิลกรอบจากมะพร้าวน้ำหอม น้ำพริกปลาทราย ปลาทูอบสับปะรด ใบชาอบแห้ง และผ้าย้อมคราม เป็นต้น ซึ่งประชาชนจะได้ส่วนลดสูงสุด 48% หรือ gift voucher มูลค่า 100 บาท เพียงกรอกโค้ด “DBDMEGASALE” เมื่อเข้าสู่แพลตฟอร์ม ดังกล่าว เริ่มตั้งแต่วันที่ 8-15 ส.ค. 2565 คาดว่าจะช่วยกระตุ้นเศรษฐกิจช่วงท้ายปีให้เติบโต สร้างมูลค่ากว่า 10 ล้านบาท
นางสาวรัชดา กล่าวต่อว่า ในส่วนของการดูแลราคาสินค้าภายใต้สถานการณ์ของแพงทั่วโลกนั้น นายจุรินทร์ ได้รายงานการดำเนินงานให้นายกรัฐมนตรีทราบอย่างต่อเนื่อง ซึ่งทางกระทรวงฯมีระบบการติดตามราคาต้นทุนการผลิตสินค้าอุปโภคบริโภคที่จำเป็นอย่างใกล้ชิด และได้ขอความร่วมมือจากผู้ประกอบการอย่าเพิ่งขึ้นราคา ที่ผ่านมาได้รับความร่วมมือเป็นอย่างดี อย่างไรก็ตาม อาจมีสินค้าบางตัวที่จะอนุญาตให้ปรับเพิ่มราคาขายเล็กน้อย หากต้นทุนวัตถุดิบนำเข้าราคาขยับสูงขึ้นอย่างมีนัยสำคัญ
สำหรับโครงการคาราวาน “พาณิชย์ลดราคา! ช่วยประชาชน” ขณะนี้ได้เริ่มครั้งที่ 20 แล้ว และจะมีถึง - 5 ตุลาคม 2565 โดยจำหน่ายสินค้าอุปโภคบริโภคและอาหารกว่า 80 รายการ ลดสูงสุดถึง 62% มีจุดจำหน่ายทุกจังหวัด สินค้าที่ลดราคาเป็นพิเศษ อาทิ 1.หมูเนื้อแดง 2.น่องไก่ติดสะโพก 3.ไข่ไก่คละเบอร์ 4.น้ำมันปาล์มขวด 5.ข้าวถุง เป็นต้น โดยคาราวานพาณิชย์ลดราคาครั้งนี้ คาดว่าช่วยลดค่าครองชีพประชาชนประมาณ 300-500 ล้านบาท หากมองภาพรวมทั้งหมดของโครงการพาณิชย์ลดราคา! ช่วยประชาชน ที่ดำเนินการมาแล้วทั้ง 19 ครั้ง สามารถลดภาระค่าครองชีพให้กับคนไทยทั้งประเทศแล้วกว่า 11,728 ล้านบาท
วันศุกร์ที่ 3 กันยายน 2564
กระทรวงยุติธรรม ประชุมคณะอนุกรรมการ ปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔
กระทรวงยุติธรรม ประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔
ในวันจันทร์ที่ ๓๐ สิงหาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม และนายไชยวัฒน์ ร่างเล็ก รองผู้อำนวยการสำนักงานกิจการยุติธรรม เข้าร่วมประชุม เพื่อพิจารณา (ร่าง) ข้อเสนอการปฏิรูปประสิทธิภาพกระบวนการยุติธรรมทางอาญาโดยใช้การประเมินด้วยตัวชี้วัด เพื่อนำเสนอต่อคณะรัฐมนตรี
โดยที่ประชุมมีมติให้ดำเนินการ ดังนี้ ๑. สอบทานผลการจัดเก็บข้อมูลตัวชี้วัดฯ จากหน่วยงานที่เกี่ยวข้องอีกครั้ง เพื่อความครบถ้วนสมบูรณ์ของข้อมูล ๒. วิเคราะห์ผลการจัดเก็บข้อมูลตัวชี้วัดฯ ให้ครอบคลุมในทุกประเด็นที่เกี่ยวข้อง โดยพิจารณาองค์ประกอบทั้งภายในและภายนอกที่มีผลต่อตัวชี้วัดนั้น ๆ เพื่อนำไปสู่ข้อเสนอเพื่อการพัฒนากระบวนการยุติธรรมทางอาญาอย่างเป็นรูปธรรมและใช้ประกอบการกำหนดนโยบายด้านกระบวนการยุติธรรมทางอาญาต่อไป และ ๓. ทบทวนรายละเอียดตัวชี้วัดฯ วิธีการจัดเก็บข้อมูลที่ดำเนินการอยู่ในปัจจุบัน ว่ามีความสอดคล้องกับตัวชี้วัดในแผนระดับต่าง ๆ และตัวชี้วัดในระดับสากลแล้วหรือไม่ เพื่อนำไปสู่การพัฒนา ปรับปรุง ตัวชี้วัดฯ วิธีการจัดเก็บให้สอดคล้องกับแผนระดับต่าง ๆ และตัวชี้วัดในระดับสากล ทั้งนี้ ที่ประชุม ให้นำเสนอผลการดำเนินการดังกล่าวในการประชุมครั้งต่อไป
วันพฤหัสบดีที่ 21 ตุลาคม 2564
รมว.สุชาติ สั่งกสร. ลงพื้นที่เจรจาหาข้อยุติโรงงานไฟไหม้ย่านกิ่งแก้ว นายจ้าง เผยยืนยันไม่ลอยแพลูกจ้างแน่
รมว.แรงงาน สั่งการกสร. ลงพื้นที่ตรวจสอบเหตุไฟไหม้โรงงานรองเท้า ย่านกิ่งแก้ว เผยผลการเจรจานายจ้าง ขอเวลาเจรจากับทางธนาคารและบริษัทประกันภัยก่อน เบื้องต้นยังไม่สามารถให้คำตอบเรื่องการปิดกิจการได้ พร้อมยืนยันดูแลลูกจ้างให้ได้สิทธิประโยชน์ตามกฎหมายแน่นอน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึง กรณีเกิดเหตุเพลิงไหม้โรงงาน บริษัท วัฒนาฟุตแวร์ จำกัด (มหาชน) ประกอบกิจการผลิตรองเท้าหนัง จ.สมุทรปราการ เมื่อวันที่ 19 ตุลาคม 2564 ที่ผ่านมา จากรายงานข้อเท็จจริงพบว่า เจ้าหน้าที่ดับเพลิงองค์การบริหารส่วนตำบลราชาเทวะ สามารถเข้าควบคุมเหตุเพลิงไหม้ของโรงงานได้ เมื่อเวลา 23.30 น. ทั้งนี้ไม่มีลูกจ้างได้รับบาดเจ็บหรือเสียชีวิต กระทรวงแรงงานภายใต้การกำกับดูแลของพล.อ.ประวิตร วงษ์สุวรรณ รองนายกรัฐมนตรีมีความห่วงใยต่อเหตุการณ์ดังกล่าว จึงมอบหมายให้ ดร.จำลอง ช่วยรอด คณะที่ปรึกษารัฐมนตรีว่าการกระทรวงแรงงาน และนายนิยม สองแก้ว อธิบดีกรมสวัสดิการและคุ้มครองแรงงาน (กสร.) พร้อมเจ้าหน้าที่หน่วยงานในสังกัดกระทรวงแรงงาน ลงพื้นที่เข้าไปตรวจสอบสถานที่เกิดเหตุ พร้อมชี้แจงแนวทางปฏิบัติให้กับนายจ้างและลูกจ้างทราบ เพื่อไม่ให้เกิดข้อขัดแย้งหรือเกิดกรณีพิพาทตามมา ซึ่งเหตุเพลิงไหม้ทำให้เกิดความเสียหายแก่โรงงานและต้องหยุดกระบวนการผลิตชั่วคราว นายจ้างอาจใช้สิทธิหยุดกิจการชั่วคราว ตามมาตรา 75 แห่งพระราชบัญญัติคุ้มครองแรงงาน พ.ศ. 2541 โดยจ่ายเงินให้แก่ลูกจ้างร้อยละ 75 ของค่าจ้างในวันทำงาน สำหรับส่วนของโรงงานที่ไม่ได้เกิดไฟไหม้ นายจ้างสามารถมอบหมายให้ลูกจ้างทำงานได้และต้องจ่ายค่าจ้างตามปกติ ทั้งนี้หากมีการเลิกจ้างลูกจ้าง นายจ้างต้องจ่ายค่าชดเชย สินจ้างแทนการบอกกล่าวล่วงหน้า ค่าจ้างสำหรับวันหยุดพักผ่อนประจำปี และเงินสวัสดิการอื่นๆ ตามกฎหมาย รวมไปถึงสิทธิประโยชน์ทดแทนการว่างงานกรณีเลิกจ้างร้อยละ 70 ของค่าจ้างรายวันสำหรับการว่างงานเพราะเหตุถูกเลิกจ้างโดยให้ได้รับครั้งละไม่เกิน 200 วัน ทั้งนี้กระทรวงแรงงานได้ให้สำนักงานจัดหางาน จ.สมุทรปราการ เตรียมหาตำแหน่งงานรองรับกรณีนายจ้างไม่สามารถจ้างลูกจ้างทำงานต่อไปได้ ในเบื้องต้นมี 16 บริษัท เปิดรับสมัครงาน 36 ตำแหน่ง จำนวน 411 อัตรา และบริษัท ซีพีเอฟ (ประเทศไทย) จำกัด (มหาชน) ยินดีรับลูกจ้างที่ตกลงทั้งหมดเข้าทำงาน พร้อมเน้นย้ำให้ทุกหน่วยงานของกระทรวงแรงงานเร่งดำเนินการช่วยเหลือนายจ้าง ลูกจ้างให้เป็นไปตามสิทธิของกฎหมายที่เกี่ยวข้องต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่า กสร. ได้เร่งดำเนินการตามข้อสั่งการของท่านรมว.สุชาติ โดยร่วมชี้แจงและหารือถึงแนวทางปฏิบัติตามกฎหมายแรงงาน หลังมีข่าวว่าโรงงานเสียหายจนต้องหยุดกิจการ อาจส่งผลให้ลูกจ้างตกงานทันที ซึ่งจากผลการหารือเมื่อวันที่ 20 ตุลาคม 2564 นายจ้างแจ้งว่าขณะนี้ยังไม่สามารถเข้าไปภายในโรงงานได้เนื่องจากต้องรอทางเจ้าหน้าที่กองพิสูจน์หลักฐาน และเจ้าหน้าที่กองควบคุมอาคาร สำนักการโยธา เข้าตรวจสอบสถานที่เกิดเหตุ ทั้งนี้นายจ้างขอเวลาหารือกับทางธนาคารและทางบริษัทประกันภัยในเบื้องต้นก่อน เนื่องจากขณะนี้โรงงานประสบปัญหาทางการเงิน พร้อมยืนยันว่าจะจ่ายเงินเดือนลูกจ้างทุกคนจนถึงสิ้นเดือนตุลาคมนี้ โดยในวันจันทร์ที่ 1 พฤศจิกายน 2564 กรมได้กำหนดนัดนายจ้างและทุกฝ่ายที่เกี่ยวข้อง เข้ามาพูดคุยเพื่อเจรจาหาข้อยุติรวมถึงแนวทางการดำเนินกิจการต่อไป
วันอังคารที่ 21 ธันวาคม 2564
กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น"
ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจำปี พ.ศ.2565
กระทรวงอุตสาหกรรม โดยกรมส่งเสริมอุตสาหกรรม ขอเรียนเชิญผู้ประกอบการ SME สมัครเข้ารับการคัดเลือก "รางวัลอุตสาหกรรมขนาดกลางและขนาดย่อมดีเด่น" ประเภทการบริหารจัดการ ประจำปี พ.ศ.2565 The Prime Minister's Small and Medium Industry Award 2022 (Outstanding Management SME Award)
รับสมัครตั้งแต่วันนี้ - 28 กุมภาพันธ์ 2565
(สามารถขยายระยะเวลาได้ตามความเหมาะสม)
ดาวน์โหลดรายละเอียดและใบสมัครได้ที่ https://me-qr.com/5676494
ติดต่อสอบถามเพิ่มเติมได้ที่
คุณอังสนา โสมาภา
คุณเปมิกา ปาลวัฒน์
คุณภรณี โชติจันทรกุล
0 2430 6869 ต่อ 1271,1216
ส่งใบสมัครได้ที่
E-mail : mgtsmeaward@gmail.com
กองพัฒนาขีดความสามารถธุรกิจอุตสาหกรรม กรมส่งเสริมอุตสาหกรรม ชั้น 5 ถนนพระรามที่ 6 แขวงทุ่งพญาไท เขตราชเทวี กรุงเทพ 10400
วันอังคารที่ 31 พฤษภาคม 2565
โฆษกรัฐบาลสวน “ชลน่าน” เป็นถึงหัวหน้าพรรคการเมือง ควรทำหน้าที่ตรวจสอบถ่วงดุลด้วยเหตุผล ไม่ใช่ใช้อคติ วอนอย่านำประโยชน์ของประชาชนมาเล่นเกมการเมือง
โฆษกรัฐบาลสวน “ชลน่าน” เป็นถึงหัวหน้าพรรคการเมือง ควรทำหน้าที่ตรวจสอบถ่วงดุลด้วยเหตุผล ไม่ใช่ใช้อคติ วอนอย่านำประโยชน์ของประชาชนมาเล่นเกมการเมือง ชี้รู้ทั้งรู้ว่าจะเกิดผลเสียแต่ก็ยังดันทุรัง
วันที่ 31 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ นพ.ชลน่าน ศรีแก้ว หัวหน้าพรรคเพื่อไทย ประกาศไม่รับร่าง พ.ร.บ.งบประมาณรายจ่ายประจำปี พ.ศ.2566 ร่วมกับพรรคร่วมฝ่ายค้าน เพราะสุ่มเสี่ยงทำประเทศถึงทางตัน ขัดกฎหมายวินัยการเงินการคลัง และสร้างหนี้สาธารณะว่า อย่าลืมว่าหัวใจของการพิจารณาร่าง พ.ร.บ.งบประมาณฯ คือการพิจารณารอบด้านเพื่อให้รัฐบาลใช้งบประมาณเพื่อประโยชน์ของประชาชนและประเทศชาติโดยรวม แต่ฝ่ายค้านกำลังนำเรื่องประโยชน์ของประชาชนมาเล่นเกมการเมือง โดยตั้งธงว่าจะไม่รับร่าง พ.ร.บ.นี้ตั้งแต่วาระแรก ทั้งที่ยังไม่ได้ฟังการชี้แจง และหากร่าง พ.ร.บ.นี้ผ่านความเห็นชอบในวาระแรก นพ.ชลน่านกลับบอกว่าจะส่งคนเข้าเป็นกรรมาธิการในวาระสอง แสดงให้เห็นว่านพ.ชลน่าน และพรรคเพื่อไทย ไม่มีความจริงใจ รู้ทั้งรู้ว่าจะเกิดผลเสียอย่างไรแต่ก็ยังดันทุรังจะทำต่อไป
“การตั้งงบประมาณในแต่ละปีไม่ใช่การอุปโลกน์ตัวเลขขึ้นมาเอง ความจริงนพ.ชลน่านก็เคยผ่านการเป็นรัฐบาล และเป็นข้าราชการมาก่อน ย่อมรู้ดีว่าตัวเลขแต่ละตัวมีที่มาและหลักการอย่างไร สถานการณ์ไหนต้องตั้งงบประมาณแบบไหน ดังนั้น การประกาศแบบนี้เท่ากับเป็นการขว้างงูไม่พ้นคอ พูดอะไรไปก็ย้อนกลับเข้าตัวเองอยู่ดี และยังเป็นการปรามาสข้าราชการหรือหน่วยงานต่าง ๆ ที่จัดทำงบประมาณอีกด้วย ส่วนเรื่องการใช้งบประมาณในอนาคตนั้น นพ.ชลน่านรู้ได้อย่างไรว่ารัฐบาลจะนำไปใช้แบบไม่ก่อประโยชน์ ผิดที่ผิดทาง ผิดวัตถุประสงค์ และสุ่มเสี่ยงส่อไปในทางเอื้อประโยชน์และแสวงหาประโยชน์ทางการเมือง ซึ่งเข้าข่ายมโนไปเอง เป็นการให้ร้ายรัฐบาลอย่างแนบเนียนใช่หรือไม่ อย่างไรก็ตาม นพ.ชลน่านเป็นถึงหัวหน้าพรรคการเมือง ไม่ควรนำกฎหมายงบประมาณมาหวังผลสร้างคะแนนนิยมให้ตัวเองและพรรค ควรทำหน้าที่ตรวจสอบถ่วงดุลด้วยเหตุผล ลดอคติ ไม่ใช่เอาแต่ประกาศว่าจะต่อต้านสิ่งที่ออกมาจากรัฐบาลอย่างเดียวโดยไม่คำนึงถึงสังคมส่วนรวม” นายธนกร กล่าว
วันพฤหัสบดีที่ 7 กรกฎาคม 2565
รองเลขาธิการคณะกรรมการส่งเสริมการลงทุน (บีโอไอ) ให้การต้อนรับผู้อำนวยการสำนักงานเศรษฐกิจและการค้าฮ่องกง และผู้อำนวยการภูมิภาคเอเชียตะวันออกเฉียงใต้และเอเชียใต้ สภาพัฒนาการค้าฮ่องกง
รองเลขาธิการคณะกรรมการส่งเสริมการลงทุน (บีโอไอ) ให้การต้อนรับผู้อำนวยการสำนักงานเศรษฐกิจและการค้าฮ่องกง และผู้อำนวยการภูมิภาคเอเชียตะวันออกเฉียงใต้และเอเชียใต้ สภาพัฒนาการค้าฮ่องกง พร้อมหารือเรื่องความร่วมมือระหว่างไทยและฮ่องกง
เมื่อวันที่ 7 กรกฎาคม 2565 นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นางสาวรัชนี วัฒนวิศิษฎพร ผู้อำนวยการกองส่งเสริมการลงทุนจากต่างประเทศ ได้ให้การต้อนรับ Mr. Sheung-Yuen Lee, Director of Hong Kong Economic and Trade Office และ Mr. Peter Wong, Regional Director, South East Asia and South Asia, Hong Kong Trade Development Council เพื่อหารือเรื่องความร่วมมือระหว่างไทยและฮ่องกง ในการส่งเสริมการลงทุนด้านดิจิทัล อุตสาหกรรมสร้างสรรค์ การพัฒนาทรัพยากรมนุษย์ การพัฒนา Startup รวมทั้งการประชาสัมพันธ์มาตรการดึงดูดชาวต่างชาติที่มีศักยภาพสูงให้เข้ามาพำนักระยะยาวในประเทศไทย (Long-term Resident Visa: LTR)
วันพฤหัสบดีที่ 11 พฤศจิกายน 2564
การประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน
การประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล)
วันนี้ (11 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมเตรียมการในการลงพื้นที่ประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 และการตรวจราชการพื้นที่กลุ่มจังหวัดภาคใต้ฝั่งอันดามัน (กระบี่ ตรัง พังงา ภูเก็ต ระนอง และสตูล) ระหว่างวันที่ 15-16 พฤศจิกายน 2564 ทั้งนี้ รัฐมนตรีว่าการกระทรวงอุตสาหกรรมและคณะมีกำหนดการเยี่ยมชมสถานประกอบการ บริษัท วู๊ดเวอร์ จำกัด และ ศรีผ่องฟาร์ม จ.กระบี่ โดยมีนายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
วันอาทิตย์ที่ 12 มิถุนายน 2565
​โฆษกรัฐบาลเผย นายกฯ พร้อมผลักดันไทยเป็นศูนย์กลางสุขภาพนานาชาติด้านทันตกรรม (Dental Hub) พร้อมดึงดูดนักท่องเที่ยวและเพิ่มมูลค่าทางเศรษฐกิจให้กับประเทศ
​โฆษกรัฐบาลเผย นายกฯ พร้อมผลักดันไทยเป็นศูนย์กลางสุขภาพนานาชาติด้านทันตกรรม (Dental Hub) พร้อมดึงดูดนักท่องเที่ยวและเพิ่มมูลค่าทางเศรษฐกิจให้กับประเทศ
วันนี้ (12 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องร่วมผลักดันประเทศให้เป็นศูนย์กลางสุขภาพนานาชาติด้านทันตกรรม (Dental Hub) โดยกรมสนับสนุนบริการสุขภาพ กระทรวงสาธารณสุข รับลูกเดินหน้า โดยจะใช้จังหวัดภูเก็ตเป็นพื้นที่นำร่อง เชื่อมั่นสามารถดึงดูดนักท่องเที่ยวได้ทั้งชาวไทยและชาวต่างชาติ รวมทั้งสร้างมูลค่าเพิ่มทางเศรษฐกิจให้กับประเทศได้อย่างมีประสิทธิภาพ
โฆษกประจำสำนักนายกรัฐมนตรี กล่าวว่าตามที่นายกรัฐมนตรีสั่งการเร่งรัดให้ด้านนโยบายการกระตุ้นเศรษฐกิจเพื่อสร้างรายได้จากการพัฒนาประเทศให้เป็นศูนย์กลางสุขภาพนานาชาติ ยกระดับเป็นศูนย์กลางสุขภาพนานาชาติด้านทันตกรรม (Dental Hub) อย่างเต็มรูปแบบ กำหนดวางแนวทางให้นำบริการทันตกรรมที่มีศักยภาพสูงของไทยมาเป็นจุดดึงดูดนักท่องเที่ยว และได้กำหนดพื้นที่นำร่องคลินิกทันตกรรมในจังหวัดภูเก็ต ซึ่งเชื่อว่าจะสามารถดึงดูดนักท่องเที่ยวที่ชื่นชอบการรับบริการด้านสุขภาพในโอกาสเดียวกับมาท่องเที่ยวจากทั่วโลกมารับบริการจาก Dental Hub ของไทยได้ ทั้งนี้ อุตสาหกรรมการแพทย์เป็นหนึ่งในอุตสาหกรรมเป้าหมายที่ช่วยขับเคลื่อนเศรษฐกิจไทย ซึ่งนอกจากจะช่วยดึงเม็ดเงินเข้าสู่ประเทศแล้ว ยังเพิ่มการจ้างงาน และเชื่อมโยงไปยังธุรกิจที่เกี่ยวข้อง
ทั้งนี้ การเป็นศูนย์กลางบริการทางการแพทย์ และศูนย์กลางยาและผลิตภัณฑ์สุขภาพ เป็น 1 ใน 5 กลุ่มอุตสาหกรรมใหม่ของไทยที่มีศักยภาพ (New S-curve) ได้แก่ 1. กลุ่มหุ่นยนต์เพื่ออุตสาหกรรม 2. อุตสาหกรรมการบิน 3. อุตสาหกรรมเชื้อเพลิงชีวภาพและเคมีชีวภาพ 4. อุตสาหกรรมดิจิตอล และ 5. อุตสาหกรรมการแพทย์ครบวงจร นอกจากนี้สถานพยาบาลของไทยยังได้รับการยอมรับจากนานาประเทศในด้านการบริการ ด้านคุณภาพมาตรฐานเทคโนโลยีที่ทันสมัย มีความพร้อมที่จะพัฒนาและยกระดับ รวมทั้งมีแนวโน้มเติบโตโดดเด่นและเป็นเทรนด์ที่จะสนับสนุนการเติบโตของอุตสาหกรรมการแพทย์ของโลกในอนาคต
โดยแนวทาง Dental Hub จะเน้นรูปแบบบริการทันตกรรมเพื่อความงาม ที่กำหนดอัตราค่าบริการเป็นราคาเดียว (One Price Policy) ผ่านการพัฒนาแอปพลิเคชันหรือแพลตฟอร์มกลางในการเชื่อมโยงฐานข้อมูลร่วมกัน อีกทั้งในโอกาสเดียวกัน จะมีการพัฒนาศูนย์ล่ามและระบบไกล่เกลี่ย ข้อพิพาท รวมถึง จัดทำระบบ Payment Mechanism และพัฒนาระบบอำนวยความสะดวกด้านการตรวจตราชาวต่างชาติ โดยคาดว่าจะเปิดให้คลินิกทันตกรรมที่สนใจสมัครเข้าร่วมโครงการได้ในช่วงไตรมาสที่ 3-4 ของปี 2565 นี้
“นายกรัฐมนตรีเน้นย้ำการเร่งขับเคลื่อนการพัฒนาการท่องเที่ยวเชิงสุขภาพ เชื่อมั่นว่าจะเป็นอีกหนึ่งโอกาสในการพัฒนาการท่องเที่ยว และเศรษฐกิจไทย โดยใช้การแพทย์ที่ไทยมีศักยภาพ พร้อมขอความร่วมมือจากทุกภาคส่วนที่เกี่ยวข้อง ร่วมดำเนินการกำหนดแนวทาง ความคิดความเห็นที่เป็นประโยชน์ ร่วมพัฒนาต่อยอดความรู้ความเชี่ยวชาญ การลงทุนอย่างบูรณาการ และเป็นไปในทิศทางเดียวกัน เพื่อเป็นประโยชน์ต่อการพัฒนา และฟื้นฟูเศรษฐกิจ และสังคมต่อไป” นายธนกรฯ กล่าว
วันอังคารที่ 31 สิงหาคม 2564
โฆษกดีอีเอสเตือนอย่าหลงเชื่อข่าวปลอมพายุไต้ฝุ่นโมลาเบเข้าไทยแล้ว และอีก 5 วัน จะมีขนาดใหญ่กว่า 500 ตร.กม. ทำให้ได้รับผลกระทบในหลายพื้นที่
โฆษกดีอีเอสเตือนอย่าหลงเชื่อข่าวปลอมพายุไต้ฝุ่นโมลาเบเข้าไทยแล้ว และอีก 5 วัน จะมีขนาดใหญ่กว่า 500 ตร.กม. ทำให้ได้รับผลกระทบในหลายพื้นที่
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่ได้มีการให้ข้อมูลสภาพอากาศประเทศไทยเกี่ยวกับเรื่องพายุไต้ฝุ่นโมลาเบเข้าไทยแล้วและอีก5วันจะมีขนาดใหญ่กว่า500ตร.กม.ทำให้ได้รับผลกระทบในหลายพื้นที่ทางศูนย์ต่อต้านข่าวปลอมได้ตรวจสอบข้อเท็จจริงกับทางกรมอุตุนิยมวิทยากระทรวงดิจิทัลเพื่อเศรษฐกิจและสังคมพบว่าข้อมูลดังกล่าวนั้นเป็นข้อมูลเท็จโดยผลจากการวิเคราะห์ข้อมูลในปัจจุบันยังไม่มีสัญญาณการก่อตัวของพายุโซนร้อนส่วนชื่อพายุ“โมบาเล”เป็นพายุเมื่อปีที่แล้ว(2563)และถ้าเรียงรายชื่อต่อจากนี้ยังไม่มีชื่อพายุ“โมลาเบ”ปรากฏอีกทั้งการพยากรณ์อากาศ7วันข้างหน้า(30ส.ค. – 5ก.ย. 2564)บริเวณทะเลจีนใต้ยังไม่มีสัญญาณการก่อตัวของพายุหมุนเขตร้อนแต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อมิให้เกิดความสับสนและตื่นตระหนกขึ้นในสังคมหากมีสงสัยหรือต้องการข้อมูลเพื่อเติมสามารถติดตามได้ที่เว็บไซต์www.tmd.go.thโทรสายด่วน1182 และประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันจันทร์ที่ 20 กันยายน 2564
กระทรวงเกษตรฯ จัดประชุมคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม
กระทรวงเกษตรฯ จัดประชุมคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ครั้งที่ 2/2564 ผ่านระบบออนไลน์ (VDO Conference) โดยที่ประชุมได้มีการพิจารณาประเด็นสำคัญ คือ 1) รับรองผลการทดสอบสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ 2) ปรับปรุงเอกสารคู่มือปฏิบัติงานการควบคุมคุณภาพและการรับรองมาตรฐานวัสดุสำหรับงานก่อสร้างถนนดินซีเมนต์ปรับปรุงคุณภาพด้วยยางธรรมชาติ 3) แก้ไขคำสั่งคณะอนุกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และคณะอนุกรรมการตรวจกระบวนการผลิตและเก็บตัวอย่างวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และ 4) การต่ออายุใบรับรองคุณภาพวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ
นอกจากนี้ ที่ประชุมยังรับทราบความก้าวหน้าในการดำเนินการการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และรับทราบสรุปประเด็นการประชุมคณะอนุกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่ม สำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติด้วย
วันอังคารที่ 14 ธันวาคม 2564
ครม.ไฟเขียวยกเว้นค่าผ่านทางทางหลวงพิเศษหมายเลข 7 และทางหลวงพิเศษหมายเลข 9ช่วงปีใหม่ ช่วยให้การจราจรมีความคล่องตัวและลดภาระค่าใช้จ่ายให้ประชาชน
ครม.ไฟเขียวยกเว้นค่าผ่านทางทางหลวงพิเศษหมายเลข 7 และทางหลวงพิเศษหมายเลข 9ช่วงปีใหม่ ช่วยให้การจราจรมีความคล่องตัวและลดภาระค่าใช้จ่ายให้ประชาชน
วันที่ 14 ธันวาคม 2564 น.ส.ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติในหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน-บางพลี และตอนพระประแดง–บางแคช่วงพระประแดง-ต่างระดับบางขุนเทียน ตั้งแต่เวลา 00.01 นาฬิกา ของวันพฤหัสบดีที่ 30 ธันวาคม 2564 ถึงเวลา 24.00 นาฬิกา ของวันจันทร์ที่ 3 มกราคม 2565
ทั้งนี้ เนื่องจากวันหยุดราชการประจำปี กำหนดให้วันศุกร์ที่ 31 ธันวาคม 2564 เป็นวันหยุดสิ้นปี และวันจันทร์ที่ 3 มกราคม 2565 เป็นวันหยุดชดเชยวันขึ้นปีใหม่ ทำให้มีวันหยุดต่อเนื่องในช่วงเทศกาลปีใหม่รวม 4 วันจึงคาดหมายว่าจะมีประชาชนจำนวนมากเดินทางกลับภูมิลำเนา เป็นผลให้การจราจรติดขัดในทุกสายทางที่ออกและเข้ากรุงเทพมหานครและปริมณฑล โดยเฉพาะบริเวณหน้าด่านเก็บค่าผ่านทางคาดว่าการจราจรจะติดขัดหลายกิโลเมตร เนื่องจากประชาชนรอชำระค่าธรรมเนียมผ่านทาง ดังนั้นจึงยกเว้นค่าผ่านทางบนทางหลวงพิเศษหมายเลข7 และ หมายเลข9 ดังกล่าว ในวันหยุดต่อเนื่อง เพื่อช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ทำให้การจราจรมีความคล่องตัว ช่วยแบ่งเบาภาระค่าใช้จ่ายในการเดินทาง ลดภาระค่าครองชีพของประชาชน รวมทั้งเป็นการลดการใช้พลังงานของประเทศและลดมลพิษทางอากาศ
------------------------------
วันพฤหัสบดีที่ 7 ตุลาคม 2564
กรมทางหลวงชนบท เปิดใช้สะพานข้ามทางรถไฟ บนถนนสาย นฐ.1023 จังหวัดนครปฐม
สนับสนุนโครงการรถไฟทางคู่ของกระทรวงคมนาคม เพิ่มความสะดวกปลอดภัย และแก้ไขปัญหาอุบัติเหตุในระยะยาว
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน เปิดเผยว่า ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จำนวน 153 แห่ง ปัจจุบันปริมาณการจราจรบนถนนดังกล่าวมีจำนวนสูงขึ้น ก่อให้เกิดอุบัติเหตุรถไฟชนกับยานพาหนะบ่อยครั้ง ทช. จึงมีแผนในการปรับปรุงจุดตัดผ่านทางรถไฟดังกล่าวให้สอดคล้องกับมาตรการความปลอดภัยของการรถไฟแห่งประเทศไทย (รฟท.) ทั้งนี้ เพื่อช่วยแก้ไขปัญหาการเกิดอุบัติเหตุ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท รวมทั้งเป็นการสนับสนุนโครงการรถไฟทางคู่ของกระทรวงคมนาคมเพื่อพัฒนาการขนส่งระบบราง สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. ได้แก้ไขปัญหาบริเวณจุดตัดผ่านทางรถไฟดังกล่าว ดำเนินการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย นฐ.1023 แยกทางหลวงแผ่นดินหมายเลข 4 - บ้านวัดละมุดอำเภอเมือง และนครชัยศรี จังหวัดนครปฐม มีความยาว 503 เมตร กว้าง 9 เมตร พร้อมถนนต่อเชื่อมสะพานความยาว 270 เมตร ซึ่งเป็นจุดตัดกับเส้นทางรถไฟสายใต้ ระหว่างสถานีท่าแฉลบ - สถานีต้นสำโรง มีขบวนรถไฟผ่านจำนวน 40 ขบวนต่อวัน ประกอบกับมีปริมาณจราจรบนถนนมากถึง 16,000 คันต่อวัน ซึ่งปัจจุบันได้ดำเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรแล้ว เมื่อวันที่ 24 กันยายน 2564ที่ผ่านมา โดยใช้งบประมาณในการก่อสร้างรวม 211.004 ล้านบาท
วันพฤหัสบดีที่ 13 มกราคม 2565
นายกฯ ชื่นชมผลงานนักฟุตบอลทีมชาติไทย คว้าแชมป์เอเอฟเอฟ ซูซูกิ คัพ 2020 มาครองเป็นสมัยที่ 6 สร้างความภาคภูมิใจให้คนไทยทั้งประเทศ
นายกฯ ชื่นชมผลงานนักฟุตบอลทีมชาติไทย คว้าแชมป์เอเอฟเอฟ ซูซูกิ คัพ 2020 มาครองเป็นสมัยที่ 6 สร้างความภาคภูมิใจให้คนไทยทั้งประเทศ
วันนี้ (13 มกราคม 2565) เวลา 16.30 น. ณ ห้องสีม่วง ตึกไทยคู่ฟ้า ทำเนียบรัฐบาล นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นำคณะนักฟุตบอลทีมชาติไทย ประกอบด้วย นายชนาธิป สรงกระสินธ์ นายกวินทร์ ธรรมสัจจานันท์ นายอดิศักดิ์ ไกรษร นายบดินทร์ ผาลา นายวีรเทพ ป้องพันธุ์ และนายพิชา อุทรา เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หลังคณะนักฟุตบอลทีมชาติไทยสามารถคว้าแชมป์เอเอฟเอฟ ซูซูกิ คัพ 2020 (AFF Suzuki Cup 2020) ที่ประเทศสิงคโปร์ มาครอบครองได้เป็นผลสำเร็จเป็นสมัยที่ 6 สร้างชื่อเสียงและความภาคภูมิใจให้กับประเทศไทยและประชาชนไทยทุกคน โดยมี ดร.ก้องศักด ยอดมณี ผู้ว่าการการกีฬาแห่งประเทศไทย พลตำรวจเอก สมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย และนางนวลพรรณ ล่ำซำ ผู้จัดการฟุตบอลทีมชาติไทย เข้าร่วมด้วย นายธนกร วังบุญคงชนะ โฆษกประจำสำนักนายกรัฐมนตรี สรุปสาระสำคัญดังนี้
นายกรัฐมนตรี ได้แสดงความยินดีและชื่นชมคณะนักฟุตบอลทีมชาติไทยทุกคนที่ได้ร่วมกันแข่งขันจนได้รับรางวัลชนะเลิศคว้าแชมป์เอเอฟเอฟ ซูซูกิ คัพ 2020 (AFF Suzuki Cup 2020) ที่ประเทศสิงคโปร์ มาครอบครองได้เป็นสมัยที่ 6 มากที่สุดในอาเซียน และขอบคุณทุกฝ่ายที่เกี่ยวข้อง ที่ร่วมกันสนับสนุนกีฬาฟุตบอลจนประสบความสำเร็จ สามารถสร้างชื่อเสียงและความภาคภูมิใจให้กับประเทศและเป็นของขวัญปีใหม่กับคนไทยทุกคนด้วย ทั้งนี้ นายกรัฐมนตรีเปิดเผยว่าได้ติดตามให้กำลังใจและรับชมการแข่งขันฟุตบอลเอเอฟเอฟ ซูซูกิ คัพ 2020 โดยตลอดรายการอย่างใกล้ชิด และชื่นชมโคชที่สามารถปรับแผนการเล่นของนักกีฬาฟุตบอลจนได้รับชัยชนะในที่สุด พร้อมสอบถามถึงชีวิตความเป็นอยู่ของนักกีฬาฟุตบอลด้วยความห่วงใย และย้ำให้ทุกคนดูแลสุขภาพร่างกายให้แข็งแรงอยู่เสมอและมีระเบียบวินัย โดยเฉพาะหัวเข่า ข้อเท้า เพราะหากได้รับบาดเจ็บต้องใช้ระยะเวลานานในการรักษาฟื้นฟูเพื่อให้กลับมาเป็นปกติเช่นเดิมได้ โดยนายกรัฐมนตรีฝากกระทรวงการท่องเที่ยวและกีฬา การกีฬาแห่งประเทศไทย และหน่วยงานที่เกี่ยวข้อง ให้ดูแลนักกีฬาเป็นอย่างดี พร้อมทั้งนายกรัฐมนตรีได้แสดงความเสียใจกับนายกวินทร์ ธรรมสัจจานันท์ ผู้รักษาประตูทีมชาติไทยที่สูญเสียคุณพ่อด้วย
ในตอนท้าย นายกรัฐมนตรี กล่าวขอเป็นกำลังใจให้นักฟุตบอลทีมชาติไทยทุกคน ขอให้ทุกคนพยายามทำหน้าที่ให้ดีที่สุด และร่วมกันยกระดับพัฒนาการกีฬาของประเทศได้โดยเร็ว โดยรัฐบาลพร้อมสนับสนุนอย่างเต็มที่ สอดคล้องกับงบประมาณที่มีอยู่ให้เกิดประโยชน์สูงสุดต่อประเทศและประชาชน พร้อมอวยพรแก่คณะนักฟุตบอลทีมชาติไทยและทุกฝ่าย ที่ร่วมกันสนับสนุนกีฬาฟุตบอลไทยจนประสบความสำเร็จตามเป้าหมาย โดยขออำนาจคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลประทานพรให้ทุกคนประสบความสำเร็จ สุขภาพแข็งแรง ปลอดภัย อายุยืนยาวตลอดปี 2565 และตลอดไป
ขณะที่นายชนาธิป สรงกระสินธ์ ได้เป็นตัวแทนนักฟุตบอลทีมชาติไทย กล่าวแสดงความขอบคุณนายกรัฐมนตรีที่เป็นกำลังใจ และสนับสนุนนักฟุตบอลทีมชาติไทยและกีฬาฟุตบอลไทย รวมถึงกระทรวงการท่องเที่ยวและกีฬา การกีฬาแห่งประเทศไทย และผู้จัดการฟุตบอลทีมชาติที่ร่วมกันดูแลสนับสนุนส่งเสริมนักกีฬาฟุตบอลของไทยด้วย
วันพุธที่ 18 สิงหาคม 2564
ปลัดกระทรวงยุติธรรม เป็นประธานเปิดโครงการอบรม "หลักสูตร การบังคับคดีสำหรับเจ้าพนักงานบังคับทางปกครอง" รุ่นที่ ๓ ผ่านระบบการประชุมทางไกล (Video Conference)
ปลัดกระทรวงยุติธรรม เป็นประธานเปิดโครงการอบรม "หลักสูตร การบังคับคดีสำหรับเจ้าพนักงานบังคับทางปกครอง" รุ่นที่ ๓ ผ่านระบบการประชุมทางไกล (Video Conference)
ในวันพุธที่ ๑๘ สิงหาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมโครงการบังคับคดีสำหรับเจ้าพนักงานบังคับทางปกครอง รุ่นที่ ๓ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นางอรัญญา ทองน้ำตะโก อธิบดีกรมบังคับคดี นายเกิดโชค เกษมวงศ์จิตร รองอธิบดีกรมบังคับคดี พร้อมด้วยคณะผู้บริหารและผู้เข้ารับการอบรม จำนวน ๙๖ คน เข้าร่วมฯ
โครงการจัดอบรมดังกล่าวฯ กำหนดจัดขึ้น ระหว่างวันที่ ๑๖ - ๒๗ สิงหาคม ๒๕๖๔ โดยมีวัตถุประสงค์เพื่อให้ผู้เข้ารับการอบรมที่จะต้องทำหน้าที่เป็นเจ้าพนักงานบังคับทางปกครอง ได้มีความรู้ในด้านการบังคับคดี และนำความรู้ที่ได้รับไปใช้ในการปฏิบัติงานในการบังคับตามคำสั่งทางปกครองที่กำหนดให้ชำระเงินได้อย่างถูกต้องตามกฎหมายและมีประสิทธิภาพยิ่งขึ้น
วันเสาร์ที่ 13 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 13 พฤศจิกายน 2564 เวลา 17.00 น. สัญจรผ่านได้ 19 สายทาง ไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 13 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 30 สายทาง สัญจรผ่านได้ 19 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 13 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลำภู พระนครศรีอยุธยา เพชรบุรี สุพรรณบุรี และนครปฐม รวม 30 สายทาง สามารถสัญจรผ่านได้ 19 สายทาง และไม่สามารถสัญจรผ่านได้ 10 สายทาง แบ่งเป็น น้ำท่วมสูง 9 สายทาง (9 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อำเภอชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อำเภอท่าตูม และชุมพลบุรี จังหวัดสุรินทร์ น้ำท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ำมูล อำเภอสตึก จังหวัดบุรีรัมย์ น้ำท่วมสูง 60 เซนติเมตร (ช่วง กม. ที่ 1+250 - 1+725)
5. สายทาง รอ.015 สะพานสามสัมพันธ์ (สะพานข้ามแม่น้ำมูล) อำเภอโพนทราย จังหวัดร้อยเอ็ด น้ำท่วมสูง 40 เซนติเมตร (ช่วง กม. ที่ 0+010 - 0+810)
6. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 80 เซนติเมตร (ช่วง กม. ที่ 2+050 - 3+500)
7. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 3+575 - 6+550)
8. สายทาง อย.3049 แยก ทล.340 (กม.ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 5+200 - 8+530)
9. สายทาง สพ.005 สะพานบางแม่หม้าย - บางเลน อ.บางปลาม้า จังหวัดสุพรรณบุรี น้ำท่วมสูง 50 เซนติเมตร (ช่วง กม. ที่ 0+100 - 0+800)
10. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วมสูง 40 เซนติเมตร (ช่วง กม. ที่ 0+300)
ทั้งนี้ ทช. ได้ดำเนินการติดตั้งป้ายเตือน ป้ายแนะนำเส้นทางเลี่ยงบริเวณสายทางที่ได้รับผลกระทบจากอุทกภัย พร้อมจัดเจ้าหน้าที่เตรียมเข้าฟื้นฟูซ่อมแซมทันทีหลังน้ำลด และเข้าช่วยเหลือประชาชนอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
วันอังคารที่ 16 พฤศจิกายน 2564
รมว.พม. ลงพื้นที่ จ.กระบี่ เปิดงานมหกรรมวันที่อยู่อาศัยโลกภาคใต้ พร้อมชูท่องเที่ยวประมงพื้นบ้าน ด้านชาวบ้านปลื้ม ขอบคุณ พม. ช่วยซ่อมสร้างบ้านใหม่
รมว.พม. ลงพื้นที่ จ.กระบี่ เปิดงานมหกรรมวันที่อยู่อาศัยโลกภาคใต้ พร้อมชูท่องเที่ยวประมงพื้นบ้าน ด้านชาวบ้านปลื้ม ขอบคุณ พม. ช่วยซ่อมสร้างบ้านใหม่
วันที่ 15 พ.ย. 64เวลา 13.30 น.นายจุติไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่จังหวัดกระบี่ ณ โครงการบ้านมั่นคงชนบทตำบลอ่าวลึกน้อย ชุมชนบ้านบากัน อำเภออ่าวลึก จังหวัดกระบี่ เพื่อเปิดงานมหกรรมวันที่อยู่อาศัยโลกภาคใต้พร้อมทั้งมอบงบประมาณโครงการบ้านมั่นคงชนบทตำบลอ่าวลึกน้อย ปี 2564 จำนวน 228 ครัวเรือน เป็นเงิน 8,928,793 บาท สนับสนุนโดยสถาบันพัฒนาองค์กรชุมชน (องค์การมหาชน) หรือ พอช. และมอบงบประมาณบ้านคนพิการ โครงการปรับสภาพแวดล้อมที่อยู่อาศัยสำหรับคนพิการ ปี 2564 จำนวน 2 ครัวเรือนๆ ละ 20,000 บาท อีกทั้งได้เดินทางไปเยี่ยมบ้านพบปะชาวชุมชนบ้านบากัน ซึ่งเป็นชาวมุสลิมที่ประกอบอาชีพประมงพื้นบ้านเป็นหลักเพื่อรับฟังปัญหา ความต้องการความช่วยเหลือในการพัฒนาคุณภาพชีวิต และเยี่ยมชมแผนการปรับปรุง ซ่อมแซม และสร้างบ้านในชุมชนภายใต้โครงการบ้านมั่นคงในระยะต่อไป นอกจากนี้คณะผู้บริหารกระทรวง พม. ผู้แทนสภาเด็กและเยาวชน ผู้แทนหน่วยงาน และผู้นำท้องถิ่นในพื้นที่ได้ร่วมกันทาสีบ้านสร้างใหม่ให้กับครอบครัวนางย่าหนับบุตรหมัน ซึ่ง พอช. สนับสนุนงบประมาณ 42,000 บาท
นายจุติกล่าวว่า วันนี้ ตนตั้งใจเดินทางมาลงพื้นที่เพื่อมารับฟังปัญหาของประชาชน ช่วยเหลือหมู่บ้านที่ลำบาก และให้กำลังใจทุกท่าน ซึ่งตนได้เห็นถึงปัญหา โอกาสของหมู่บ้านนี้ เราจะไม่ทิ้งท่านไว้ข้างหลัง โดย พลเอก ประยุทธ์ จันทร์โอชา นายกรัฐมนตรี ได้มอบหมายให้กระทรวง พม. เข้ามาดูแลประชาชนที่ยากลำบาก เพราะเป็นการบ้านของรัฐบาล วันนี้ เรานำ พอช. และการเคหะแห่งชาติ (กคช.) เพื่อมาดูแลเรื่องที่อยู่อาศัยให้กับประชาชนที่นี่ โดยเราจะทำให้หมู่บ้านบากันเป็นสถานที่ท่องเที่ยวพิเศษด้วยวิถีชีวิตของชาวประมงพื้นบ้าน เพราะบ้านคือปัจจัย 4 และปัจจัยที่ 5 คืออาชีพ ซึ่งเราจะสร้างอาชีพ ทำให้เป็นที่รู้จักของชาวต่างชาติเดินทางมาท่องเที่ยวที่นี่
นายจุติกล่าวต่อไปว่า เรามีสภาเด็กและเยาวชนในพื้นที่ เราจะฝึกลูกหลานของท่านให้เป็นคนที่ทันสมัย รู้เท่าทันโลก แต่ไม่ให้โลกมาครอบงำ ซึ่งเป็นภารกิจของกรมกิจการเด็กและเยาวชน (ดย.) เข้ามาช่วยกันส่งเสริมเยาวชน ทำให้เราเห็นอนาคตของเด็ก และในวิกฤติย่อมมีโอกาสเสมอ ที่ผ่านมา เมื่อวิกฤติน้ำท่วมได้ผ่านพ้นไปแล้ว เรามีวันใหม่ทุกวัน กระทรวง พม. จะสร้างโอกาสและลดความเหลื่อมล้ำในสังคม เราจะตามงานกันอย่างจริงจัง ประชาชนเป็นใหญ่ ประชาชนมาก่อนเสมอ ประชาชนเป็นเจ้านายของเรา ทั้งนี้ ตนจะทำงานเพื่อประชาชน พวกเราจะไม่ทิ้งท่าน และจะตั้งใจทำงานให้ดีที่สุด
นายจุติกล่าวเพิ่มเติมว่า จากนั้น ตนและคณะผู้บริหารกระทรวง พม. ได้เดินทางไปลงพื้นที่ ณ โครงการบ้านพอเพียงตำบลเขาดิน ชุมชนบ้านกอตง หมู่ 1 อำเภอเขาพนม จังหวัดกระบี่ เพื่อเปิดงานมหกรรมวันที่อยู่อาศัยโลกภาคใต้ พร้อมทั้งมอบงบประมาณ โครงการบ้านพอเพียง ปี 2564 ตำบลเขาดิน อำเภอเขาพนม จังหวัดกระบี่ จำนวน 17 หลัง เป็นเงิน 340,000 บาท และงบประมาณโครงการบ้านพอเพียง 14 จังหวัด ภาคใต้ ปี 2565 จำนวน 4,800 หลัง เป็นเงิน 100,329,000 บาท นอกจากนี้ได้ร่วมแสดงความยินดีกับนางสาวจุฑารัตน์ชัยรักษา และครอบครัว ที่ได้รับบ้านสร้างใหม่ ซึ่ง พอช. สนับสนุนงบประมาณ 40,000 บาท
วันอาทิตย์ที่ 26 มิถุนายน 2565
​โฆษกรัฐบาลย้ำอย่าเชื่อเฟคนิวส์  หวังดิสเครดิตลดความน่าเชื่อถือรัฐบาล
ซึ่งที่ประชุม IMF ทบทวนภาวะเศรษฐกิจของไทยประจำปี 2565 ย้ำเศรษฐกิจไทยได้ฟื้นตัวอย่างต่อเนื่อง
วันนี้ (26 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เผยรายงานธนาคารโลก (World Bank) ถึงแนวโน้มเศรษฐกิจโลกล่าสุดเมื่อวันที่ 7 มิถุนายน 2565 ธนาคารโลกได้ประมาณการณ์การเติบโตทางเศรษฐกิจของหลายๆ ประเทศ แต่ไม่มีการประเมินว่าประเทศไทยอยู่ในช่วงวิกฤต โดยได้ปรับลดประมาณการณ์การเติบโตของเศรษฐกิจโลกในปีนี้ขยายตัวเพียงร้อยละ 2.9 ต่ำกว่าระดับคาดการณ์เมื่อเดือน มกราคม 2565 ที่คาดว่าจะเติบโตที่ร้อยละ 4.1 พร้อมทั้งคาดการณ์ว่า เศรษฐกิจโลกจะเติบโตที่ร้อยละ 3.0 ในปี 2566 และคาดการณ์การเติบโตของเศรษฐกิจไทยปี 2565 โตที่ร้อยละ 2.9 จากที่คาดการณ์เมื่อเดือนมกราคม 2565 เติบโตที่ ร้อยละ 3.9 และคาดการณ์การเติบโตในปี 2566 ที่ร้อยละ 4.3 ซึ่งการปรับลดคาดการณ์ ของปี 2565 ดังกล่าว เกิดจากสงครามในยูเครนส่งผลกระทบต่อไทยและประเทศส่วนใหญ่ผ่านผลกระทบต่อการค้าโลกและราคาสินค้าโภคภัณฑ์ ราคาอาหารและเชื้อเพลิงที่สูงขึ้น ซึ่งกดดันให้อัตราเงินเฟ้อให้สูง
ทั้งนี้ รายงานของธนาคารโลกได้คาดการณ์เศรษฐกิจในกลุ่มประเทศกำลังพัฒนาและเศรษฐกิจเกิดใหม่ (Emerging Markets and Developing : EMDs) ว่าจะเติบโตที่ร้อยละ 3.4 ลดลงจากร้อยละ 6.6 เมื่อปีก่อน รวมทั้งได้คาดการณ์เศรษฐกิจสหรัฐจะขยายตัวเพียงร้อยละ 2.5 ในปีนี้ ลดลงจากระดับร้อยละ 5.7 เมื่อปีก่อนหน้า คาดการณ์ว่าเศรษฐกิจในกลุ่มประเทศที่ใช้สกุลเงินยูโร จะเติบโตที่ร้อยละ 2.5 ในปีนี้ เทียบกับระดับการเติบโตที่ร้อยละ 5.4ในปีก่อน เช่นเดียวกับเศรษฐกิจจีน คาดว่าจะขยายตัวร้อยละ 4.3 ในปีนี้ ลดลงจากระดับร้อยละ 8.1 เมื่อปีก่อนหน้า ซึ่งเห็นได้ว่าทุกประเทศได้รับผลกระทบจากความท้าทายทางเศรษฐกิจเช่นเดียวกัน
อย่างไรก็ตาม การประเมินเศรษฐกิจไทยของกองทุนการเงินระหว่างประเทศ (IMF) ที่ได้ประชุมทบทวนภาวะเศรษฐกิจของไทยประจำปี 2565 สรุปได้ว่า เศรษฐกิจไทยได้ฟื้นตัวอย่างต่อเนื่องจากการแพร่ระบาดของโควิด-19 โดยได้รับการสนับสนุนจากมาตรการต่าง ๆ ของภาครัฐ และแผนการเร่งฉีดวัคซีน คาดการณ์ว่า GDP ของประเทศไทยจะขยายตัวที่ร้อยละ 3 ในปี 2565 โดยได้รับแรงสนับสนุนจากการฟื้นตัวของอุปสงค์ทั้งในและต่างประเทศ และจะขยายตัวเร่งขึ้นสู่ร้อยละ 4.3 ในปี 2566
IMF เห็นด้วยกับการดำเนินนโยบายของรัฐบาลไทย ที่ลดการอุดหนุนราคาพลังงานอย่างค่อยเป็นค่อยไป และเห็นว่าการยกระดับโครงสร้างพื้นฐานทางกายภาพและ ICT จะเป็นส่วนสำคัญในการได้รับผลประโยชน์จากการขยายตัวทางเศรษฐกิจของเศรษฐกิจสีเขียว และดิจิทัล เพิ่มประสิทธิภาพการผลิตและความยืดหยุ่นทางเศรษฐกิจ และปรับปรุงผลลัพธ์ทางสังคม ซึ่งเป็นการดำเนินนโยบายที่รัฐบาลให้ความสำคัญมาตลอด
"ขอประชาชนอย่าเชื่อข่าวปลอม เฟคนิวส์ ยืนยันธนาคารโลกไม่ได้มีการประเมินระบบเศรษฐกิจไทยอยู่ในภาวะวิกฤตนั้น ซึ่งถือเป็นปล่อยข่าวเท็จและบิดเบือน เพื่อหวังดิสเครดิตลดความน่าเชื่อถือรัฐบาล ขอประชาชนให้รับข่าวสารจากหน่วยงานที่รับผิดชอบ และจากแหล่งข่าวที่เชื่อถือได้ และฝากเตือนไปถึงผู้ไม่ประสงค์ดี หยุดกระทำการดังกล่าว เพราะท่านกำลังทำลายความเชื่อมั่นประเทศชาติ" นายธนกร กล่าว
วันอังคารที่ 19 ตุลาคม 2564
รัฐบาลมั่นใจปีนี้ฉีดวัคซีนครบ 100 ล้านโดสตามเป้า พร้อมรองรับการเปิดประเทศ
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการฉีดวัคซีนโควิด-19 ให้กับประชาชนทุกกลุ่มตามนโยบายรัฐบาล
.
ข้อมูลจาก สธ. ระบุว่า ตั้งแต่วันที่ 28 ก.พ. - 16 ต.ค. 64 ยอดสะสมการฉีดวัคซีนทั้งประเทศอยู่ที่ 65 ล้านโดสแล้ว
>> เข็มที่ 1 ฉีดสะสมจำนวน 37,609,600 ราย คิดเป็นร้อยละ 51 ของประชากร
>> เข็มที่ 2 ฉีดสะสมจำนวน 26,007,497 ราย คิดเป็น ร้อยละ 35 ของประชากร
>> เข็มที่ 3 ฉีดสะสม จำนวน 1.8 ล้านราย
.
ขณะเดียวกัน ยังเดินหน้าฉีควัคซีนเพิ่มให้กับกลุ่มนักเรียน/นักศึกษา เพื่อรองรับการเปิดเรียนในรูปแบบปกติภายในเดือน พ.ย. นี้ รวมถึงเร่งฉีดวัคซีนให้ผู้ต้องขัง ซึ่งจะทำให้การแพร่ระบาดของเชื้อโควิดในเรือนจำลดลงต่อเนื่อง
.
รัฐบาลมั่นใจว่าจะฉีดวัคซีนโควิด-19 ให้กับประชาชนทั้งประเทศได้ตามเป้าหมายที่กำหนดคือ 100 ล้านโดส ครอบคลุมคนไทย 50 ล้านคน หรือคิดเป็น 70% ของจำนวนประชากร ภายในปี 2564 เพื่อสร้างภูมิคุ้มกันหมู่ให้เกิดขึ้น และเตรียมความพร้อมสู่การเปิดประเทศอย่างปลอดภัยในปลายปีนี้
.
อ่านเพิ่มเติม คลิกhttps://www.thaigov.go.th/news/contents/details/47071
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 2 กันยายน 2564
Govt Spokesperson: PM denies rumors on House dissolution and cabinet reshuffle
Govt Spokesperson: PM denies rumors on House dissolution and cabinet reshuffle
September 1, 2021,at theSappaya-Sapasathan(Parliament House),Government Spokesperson Thanakorn WangboonkongchanadisclosedPrime Minister and Defense Minister Gen. Prayut Chan-o-cha’saffirmationthathehad not beenpressured by factorsunder thePalang Pracharath Party to undertake cabinet reshuffle after the censure debate, and that there is yet any plan for cabinet reshuffle nor House dissolution. Anyrecently-spread news and informationrelated to the mattersare totally groundless.
The Government Spokesperson called on the public to have confidence in the Government and the Prime Minister, as hehas fully committed toleadthe nationand help out the peopleout of the COVID-19 crisis,in a bid for Thailand to move safely and securely toward the future, and for the economy to quickly recovered.